Cansu Dereová

Cansu Dereová (* 14. október 1980, Ankara, Turecko) je turecká herečka, moderátorka a bývalá modelka.

Na Slovensku je známa svojím účinkovaním v seriáloch Sila, Ezel, Sultán, Matky a dcéry a Zradená.

 Životopis 
 Raný život a vzdelanie 
Narodila sa 14. októbra 1980 v Ankare. Z matkinej strany má korene v Izmire, Istanbule a Solúne, jej otec má bulharský pôvod. Základné a stredoškolské vzdelanie ukončila v Izmire. V roku 2000 sa umiestnila na 3. mieste v súťaži Miss Turecko, ktorú organizovala televízia Kanal D a začala sa profesionálne venovať modelingu. Študovala archeológiu na Filozofickej fakulte Istanbulskej univerzity, neskôr štúdium prerušila, aby sa mohla sústrediť na modeling. Predstavila sa na prehliadkach rôznych tureckých módnych návrhárov. Reprezentovala Turecko na všetkých zahraničných podujatiach organizovaných Istanbulskou asociáciou vývozcov textilu a odevov (İHKİB) a v rokoch 2002 a 2003 sa zúčastnila rôznych prehliadok v Paríži a spolupracovala s mnohými významnými fotografmi.

 Kariérny život 
V roku 1998 sa objavila v reklame pre tureckého výrobcu domácich elektrospotrebičov Arçelik. V roku 2000 vstúpila do televízneho sveta. Prvú skúsenosť ako moderátorka získala v programe Çocuk ve Müzik na stanici Kanal D. Neskôr v roku 2004 moderovala súťaž Türkiye'nin Yıldızları, ktorá sa vysielala na Show TV. V programe Life Style Moda, vysielanom na NTV, pôsobila nielen ako moderátorka, ale aj ako editorka. V roku 2005 opäť na NTV prevzala moderovanie programu N Moda.

V roku 2004 si zahrala v seriáli Metro Palas, ktorý je adaptáciou amerického sitkomu Sex v meste. Neskôr stvárnila postavu Irmak Bozoğlu v seriáli Alacakaranlık. V roku 2005 na seba upútala pozornosť rolou Ceylan v seriáli Güz Yangını. V tomto období si zahrala aj postavu dedinčanky Esmy v televíznom filme Kabuslar Evi. V roku 2006 sa objavila v reklame pre tureckú ropnú spoločnosť Opet. V rokoch 2006 – 2008 hrala hlavnú úlohu po boku Mehmeta Akifa Alakurta v seriáli Sila, čím sa výrazne zvýšila jej popularita. Postava Sıla, ktorú stvárnila, jej priniesla veľké množstvo fanúšikov. V roku 2007 účinkovala po boku Kenana İmirzalıoğluho v dobovom filme Son Osmanlı Yandım Ali, kde stvárnila postavu Defne. Film videlo viac ako milión divákov. V roku 2009 hrala vo filme Acı Aşk spolu s Halitom Ergençom, Songül Öden a Ezgi Asaroğlu, kde stvárnila fotografku menom Oya.

V roku 2009 sa ešte viac preslávila vďaka postave Eyşan v seriáli Ezel, ktorý sa stal jedným z najvýraznejších titulov svojej doby. Taktiež v roku 2009 nadabovala postavy Alex a Mandy vo filme Totally Spies!. V roku 2010 stvárnila postavu Mary Lou vo filme Yahşi Batı.

V roku 2011 nakrútila svoj tretí celovečerný film Behzat Ç. Seni Kalbime Gömdüm. V snímke stvárnila policajtku menom Songül. V roku 2012 si opäť zahrala hlavnú rolu vo filme El Yazısı. Tentokrát sa predstavila ako Zeynep, lekárnička pôsobiaca v malom mestečku.

V seriáli Sultán stvárnila iránsku otrokyňu Firuze. V októbri 2016 začala na stanici Star TV hrať postavu Zeynep v seriáli Matky a dcéry. Neskôr, v roku 2018, stvárnila postavu menom Nevra Elmas v seriáli Şahsiyet, ktorý bol vysielaný na internetovej platforme puhutv a v ktorom hrala hlavnú rolu po boku Haluka Bilginera. V roku 2019 hrala postavu menom Banu Karalı v seriáli Ferhat ile Şirin, ktorý vysielala televízia FOX. Projekt však netrval dlho a skončil sa 6. epizódou. Neskôr, v októbri 2020, sa začal na stanici Kanal D vysielať seriál Zradená (adaptácia britského seriálu Doktorka Fosterová), kde po boku Canera Cindoruka a Melis Sezen stvárnila hlavnú postavu Asyu Yılmazovú.

 Filmografia 
FilmyRokNázovÚlohaPoznámka2006 Kabuslar Evi: TakipKöylü Esma hlavná úloha2007 Son Osmanlı Yandım AliDefne 2009Acı Aşk Oya Totally Spies!Alex dabing2010 Yahşi BatıMary Lou vedľajšia úloha2011El Yazısı Zeynep hlavná úlohaBehzat Ç. Seni Kalbime GömdümSongül čoskoroPortekiz AşkıYasemin TelevíziaRokNázovÚlohaPoznámkaTV kanál / sieť2004Hayat BilgisiSunucu / Muhabirhosťujúca úlohaShow TVMetro PalasNazan hlavná úloha2005 AlacakaranlıkIrmak Bozoğluvedľajšia úloha2005 – 2006Güz YangınıCeylan hlavná úloha2007Avrupa YakasıBahar hosťujúca úlohaatv2006 – 2008SilaSıla Genco hlavná úloha2009 Altın KızlarCeylan hosťujúca úloha2009 – 2011EzelEyşan Tezcanhlavná úloha Show TV / atv2012 – 2013SultánFiruze / Hümeyravedľajšia úlohaStar TV2016 – 2017Matky a dcéryZeynep Güneş hlavná úloha2019 Ferhat ile ŞirinBanu KaralıFOX2020 – 2022ZradenáAsya YılmazKanal DInternetRokNázovÚlohaPoznámkaPlatforma2018, 2023ŞahsiyetNevra Elmashlavná úlohapuhutv  / GAİNčoskoroBinbir Gece MasallarıŞehrazattabii

 Referencie 

 Externé odkazy 


 Cansu Dereová na Facebooku
 Cansu Dereová na Instagrame

Kategória:Turecké televízne herečky
Kategória:Osobnosti z Ankary